ഐസിസ് എന്ന പേരുള്ളതിനാൽ ബ്രിട്ടനിൽ യുവതി സോഷ്യൽമീഡിയ വിലക്കുകൾ നേരിടുന്നു . സുരക്ഷ സംവിധാനങ്ങളുടെ ഭാഗമായി സോഷ്യൽ മീഡിയിൽ കടുത്ത നിയന്ത്രണങ്ങൾ ഏർപ്പെടുത്തിയതിനാൽ 27 കാരിയോട് തിരിച്ചറിയൽ രേഖയടക്കം മുഴുവൻ വിവരങ്ങളും ഹാജരാക്കാനാണ് അധികൃതർ ഇപ്പോൾ നിർദ്ദേശം നൽകിയിരിക്കുന്നത് . ഫേസ്ബുക്ക് അടക്കമുള്ള മാധ്യമങ്ങളിൽ നിന്നും ഇവരെ തഴഞ്ഞിരിക്കുകയാണ് . ജൂൺ 27ന് ഫേസ്ബുക്കിൽ ലോഗിൻ ചെയ്യാൻ ശ്രമിച്ചപ്പോഴാണ് ബ്രിട്ടീഷ് വംശജയായ ഐസിസ് തോമസിനോട് പേര് മാറ്റാനും തിരിച്ചറിയൽ രേഖ ഹാജരാക്കാനും ആവശ്യപ്പെടുകയുണ്ടായത് . ഫേസ്ബുക്കിൽ കയറിയതും ഒരു ബോക്സിൽ പേര് മാറ്റണം എന്ന രീതിയിൽ അറിയിപ്പ് ലഭിക്കുകയായിരുന്നെന്ന് ഐസിസ് പറഞ്ഞു . തൻറെ പേരിന് പകരം മുമ്പ് ജോലി ചെയ്തിരുന്ന സ്ഥാനപനത്തിന്റെ പേര് സ്വന്തം പേരിനൊപ്പം വച്ചതും സംശയത്തിനിടയാക്കി . പേര് പിന്നീട് മാറ്റി ഐസിസ് തോമസ് എന്നാക്കിയെങ്കിലും ഐസിസ് എന്ന ആദ്യഭാഗമാണ് യഥാർഥ പ്രശ്നമെന്ന് പിന്നീടാണ് മനസിലായത് . ഈജിപ്ഷ്യൻ ദൈവത്തിൻറെ പേരാണ് ഐസിസ് എന്നാണ് യുവതി പറയുന്നു . വിവരങ്ങൾ ആരാഞ്ഞപ്പോൾ നൽകിയെങ്കിലും അക്കൌണ്ട് ഇപ്പോഴും തൽസ്ഥിതിയിൽ ആയിട്ടില്ല .